Diari Oficial de la Generalitat Valenciana


Sumari del DOGV 7065, del 11-07-2013 (2013/7029)

Notificació de la sentència dictada en el procediment d'execució hipotecària número 2121/2012.
----------------------------------------------------------------------------------------------

### Dades del document

Número de DOGV
:   7065

Data del DOGV
:   11-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7029


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment d'execució hipotecària número 2121/2012. [2013/7029]  
Execució hipotecària 002121/2012   
Demandant: Banco CAM, SAU.   
Procuradora: María Irene Tormo Moratalla.   
Demandats: Tomás Maestre Cascales i María Esther Armero Tierraseca.  
Procurador/a: -  
María del Carmen Delgado Delgado, secretària judicial del Jutjat de Primera Instància número 5 d'Elx i partit, faig constar que en virtut del que s'ha disposat per la resolució d'esta data dictada en el procediment de referència, i en consideració al desconeixement de l'actual domicili o parador d'Esther Armero Tierraseca, de conformitat amb el que disposen a este efecte els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat, a fi de dur a terme la diligència de notificació. Tot seguit es fa una testimoniança de la resolució objecte de notificació:  
  
«Interlocutòria  
Magistrada jutgessa: Encarnación Aganzo Ramón.  
Elx, 19 d'octubre de 2012  
Es considera presentat l'anterior escrit amb la còpia de poder, documents i còpies que s'adjunten. Es considera part la procuradora María Irene Tormo Moratalla, en la representació que acredita de Banco CAM, SAU.  
Antecedents de fet  
Únic. La procuradora esmentada, en nom i representació de Banco CAM, SAU, ha presentat una demanda on sol·licita que es despatxe l'execució contra Tomás Maestre Cascales i María Esther Armero Tierraseca, basant-se en el títol executiu següent:  
Escriptura pública atorgada amb data 30 d'agost de 2006 davant de la notària d'Elx, Pilar Chofre Oroz, i número 4704 del seu protocol.  
Fonaments de dret  
Primer. Examinada l'anterior demanda, s'estima, en vista de les dades i dels documents aportats, que la part executant reunix els requisits de capacitat, representació i postulació processals necessaris per a comparéixer en juí d'acord amb el que determinen els articles 6, 7, 23, 31 i 538 de la Llei 1/2000, d'Enjudiciament Civil (LECn).  
Segon. Així mateix, vistes les pretensions formulades en la demanda, este Jutjat té jurisdicció i competència objectiva per a conéixer-ne, segons els articles 36, 45 i 545 de l'esmentada llei processal, i és igualment competent territorialment per aplicació de l'article 684.  
  
Tercer. Com requerix l'article 685.2 de la nova Llei d'Enjudiciament Civil, el títol que es presenta es troba revestit dels requisits que en esta llei s'exigixen per al despatx d'execució, ja que es troba comprés en el número 4 de l'article 517 d'esta, i la demanda complix les exigències de l'article 549 i s'acompanya dels documents a què fa referència l'article 550, i es complixen els altres requisits i pressupostos processals previstos en l'article 551. Per tant, és procedent despatxar l'execució en els termes sol·licitats.  
  
Quart. Vist que l'execució fa referència exclusivament a béns hipotecats en garantia del deute pel qual es procedix, i que es determina en l'escriptura amb constitució d'hipoteca el preu en què els interessats taxen els béns hipotecats perquè servisca de tipus en la subhasta i el domicili fixat pel deutor per a la pràctica dels requeriments i notificacions, la tramitació d'este procés ha d'ajustar-se a les normes establides en el títol IV del llibre III de la nova Llei d'Enjudiciament Civil, amb les especialitats contingudes en el capítol V, com establixen els articles 681 i 682 de la dita llei processal.  
Part dispositiva  
1. Es despatxa, a instàncies de Banco CAM, SAU, l'execució contra Tomás Maestre Cascales i María Esther Armero Tierraseca, per les quantitats següents: 2.155.992,70 euros de principal i d'altres 66.110 euros pressupostats per a interessos i costes.   
2. Esteneu un manament al registrador de la propietat número 1 d'Elx, a fi que remeta a este Jutjat un certificat on consten els punts següents:  
1. La titularitat del domini i la resta de drets reals del bé hipotecat.  
  
2. Els drets de qualsevol naturalesa que existisquen sobre el bé hipotecat, en especial una relació completa de les càrregues inscrites que el graven o, si és el cas, que es troba lliure de càrregues.  
3. Que la hipoteca a favor de l'executant es troba subsistent i sense cancel·lar o, si és el cas, la cancel·lació o les modificacions que figuren en el registre, subsistent i sense cancel·lar o, si és el cas, la cancel·lació o les modificacions que figuren en el registre.  
3. Requeriu l'executat a fi que en l'acte faça pagament de les quantitats per les quals es despatxa l'execució.   
4. Notifiqueu esta resolució a l'executat o amb l'entrega d'una còpia de la demanda executiva i dels documents de què s'acompana, sense una citació a termini, perquè en qualsevol moment puga personar-se en l'execució.  
5. Si l'immoble hipotecat és la vivenda familiar dels executats, de conformitat amb el que establix l'article 693.3 de la nova Llei d'Enjudiciament Civil, comuniqueu-li que podrà, per una sola vegada, encara que siga sense el consentiment del creditor, alliberar el bé per mitjà de la consignació de la quantitat exacta que per principal i interessos estiguera vençuda en la data de presentació de la demanda, incrementada, si és el cas, amb els venciments del préstec i els interessos de demora que es produïsquen al llarg del procediment que resulten impagats en tot o en part.  
6. Torneu el poder presentat, deixant-ne prèviament una testimoniança en les actuacions.   
Contra esta resolució, que és ferma, no es pot interposar cap recurs (art. 551.2 LECn), sense perjuí que els deutors puguen oposar-se a l'execució despatxada dins dels 10 dies següents a la notificació d'esta interlocutòria.  
Ho disposa i firma el jutge. En done fe.»  
I perquè valga de notificació de forma deguda respecte d'Esther Armero Tierraseca, expedisc este edicte.   
  
Elx, 24 de maig de 2013.- La secretària judicial: María del Carmen Delgado Delgado.